CELEX: 
Language: hu
Date: 2017-08-21 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/1237 felhatalmazáson alapuló rendeletnek a rizságazatbeli engedélyekre vonatkozó értesítésekben szereplő információk jellege és típusa tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A közös agrárpolitika (KAP) 2013-as reformja megerősítette, hogy a kereskedelmi forgalom nyomonkövetési eszközeként a továbbiakban is alkalmazni kellene a mezőgazdasági termékekre vonatkozó behozatali és kiviteli engedélyek rendszerét, és alapvető gazdálkodási követelményként rugalmasan kellene kezelni az ilyen engedélyeket.
            
            
               Ezért az általános engedélyezési szabályokra vonatkozó rendelkezések a reform nyomán aktualizálásra kerültek, és az (EU) 2016/1237 felhatalmazáson alapuló rendelettel és az (EU) 2016/1239 végrehajtási rendelettel a korábbi szabályok helyébe léptek.
            
            
               Az (EU) 2016/1237 felhatalmazáson alapuló rendelet egyebek mellett egy jegyzékben felsorolja azokat a termékeket – ezek közé tartozik a rizs is –, amelyek esetében kötelező a behozatali és/vagy kiviteli engedély. Meghatározza továbbá, hogy a tagállamoknak milyen jellegű és típusú információkról kell értesíteniük a Bizottságot. A jelenlegi gyakorlat fenntartása érdekében [összhangban az 1342/2003/EK rendelet 16. cikke (1) bekezdése a) pontjának i. alpontjával és 16. cikkének (2) bekezdésével, melyeket az (EU) 2016/1237 rendelet 11. cikke (1) bekezdésének b) pontja hatályon kívül helyezett], valamint az engedélyek révén összegyűjtött adatok hasznosítása céljából az (EU) 2016/1237 rendeletnek azt is meg kell határoznia, hogy a tagállamoknak milyen jellegű és típusú információkról kell értesíteniük a Bizottságot az engedélyekben szereplő rizsmennyiségekre vonatkozó értesítések tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A 2014 júliusától 2015 júliusáig terjedő időszakban részletes megbeszélések folytak a tagállami szakértők részvételével az ezen időszakban hatályos bizottsági rendeletek behozatali és kiviteli engedélyekre vonatkozó rendelkezéseiről és az ezekkel összefüggő kérdésekről, és e megbeszélések eredményei tükröződnek az (EU) 2016/1237 felhatalmazáson alapuló rendeletben és az (EU) 2016/1239 végrehajtási rendeletben. A felhatalmazáson alapuló jogi aktus jelenlegi tervezete mindössze arra irányul, hogy hivatalossá tegye az engedélyekben szereplő rizsmennyiségekre vonatkozó értesítések tekintetében jelenleg alkalmazott gyakorlatot.
            
            
               A Bizottság a közös piacszervezési rendeletekkel foglalkozó szakértői csoport keretében a tagállamok által kinevezett szakértőkkel megvitatta a felhatalmazáson alapuló jogi aktus tervezetét és figyelembe vette az ennek során elhangzott észrevételeket és kifejtett álláspontokat is.
            
            
               Az Európai Parlament szakértőit e megbeszélésekről tájékoztatták és minden ülésre meghívták. Ezenkívül a felhatalmazáson alapuló rendelet tervezetére a visszajelzési mechanizmust is alkalmazták.
            
            
               A felhatalmazáson alapuló rendelet tervezetére vonatkozóan a visszajelzési mechanizmuson keresztül négy hétig tartó nyilvános konzultációra került sor (2017. június 6. és július 4. között), de ezen időszak alatt nem érkezett észrevétel.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló jogi aktus a behozatali és kiviteli engedélyek tekintetében kiegészíti az 1308/2013/EU rendeletet. Az alap-jogiaktus konkrétan felhatalmazza a Bizottságot a benyújtandó információk jellegét és típusát érintő felhatalmazáson alapuló jogi aktusok elfogadására (223. cikk (2) bekezdés a) pont).
            
            
               A felhatalmazáson alapuló jogi aktus megerősíti az engedélyekben szereplő rizsmennyiségekre vonatkozóan a tagállamok által a Bizottságnak küldött értesítések tekintetében régóta fennálló gyakorlatot.
            
            
               Végül a felhatalmazáson alapuló jogi aktus e tekintetben módosítja az (EU) 2016/1237 felhatalmazáson alapuló rendeletet.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.8.17.)
            
            
               az (EU) 2016/1237 felhatalmazáson alapuló rendeletnek a rizságazatbeli engedélyekre vonatkozó értesítésekben szereplő információk jellege és típusa tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
         
         
            
               tekintettel az Európai Unió működéséről szóló szerződésre,
            
            
               tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre
                  1
                és különösen annak 223. cikke (2) bekezdése a) pontjára,
            
            
               mivel:
            
            
               (1)Az (EU) 2016/1237 felhatalmazáson alapuló bizottsági rendelet
                  2
                a behozatali és kiviteli engedélyek rendszerének alkalmazásáról szóló szabályok tekintetében kiegészíti az 1308/2013/EU rendeletet. Meghatározza a rizs esetében releváns szabályokat, valamint azt, hogy a tagállamoknak milyen jellegű és típusú információkról kell értesíteniük a Bizottságot.
            
            
               (2)A rendeletet indokolt kiegészíteni azon kötelezettséggel, hogy a tagállamok értesítsék a Bizottságot az engedélyekben szereplő rizsmennyiségekre vonatkozóan, mivel ez a korábbi rendeletekben is szerepelt. 
            
            
               (3)Az (EU) 2016/1237 felhatalmazáson alapuló rendelet módosításával egyidejűleg célszerű a rendelet 2. cikke (2) bekezdése c) pontjának iii. alpontjában használt fogalmat az Uniós Vámkódexben használt terminológiához igazítani, és pontosítani a 952/2013/EU európai parlamenti és tanácsi rendeletre
                  3
                történő hivatkozást.
            
            
               (4)Az (EU) 2016/1237 felhatalmazáson alapuló rendeletet ezért ennek megfelelően módosítani kell.
            
            
               (5)Mivel az (EU) 2016/1237 felhatalmazáson alapuló rendelet módosításának fő oka a hosszú ideje fennálló értesítési kötelezettség hivatalos megerősítése, és tekintettel arra, hogy a rizsre vonatkozó értesítések tekintetében biztosítani kell a jogbiztonságot és a jogfolytonosságot, e rendeletnek az Európai Unió Hivatalos Lapjában való kihirdetését követő napon kell hatályba lépnie,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2016/1237 felhatalmazáson alapuló rendelet a következőképpen módosul:
            
            
               1. A 2. cikk (2) bekezdése c) pontjának iii. alpontja helyébe a következő szöveg lép:
            
            
               „iii. olyan termékek, amelyek esetében a behozatali vagy kiviteli vám összegét – a 952/2013/EU európai parlamenti és tanácsi rendelet* III. címe 3. fejezetének 3. szakasza szerint – vissza kell fizetni vagy el kell engedni, de ezzel kapcsolatban még nem született végleges határozat.
            
            
               -------
            
            
               * Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).“
            
            
               2. A 8. cikk az e) pont után a következő ea) ponttal egészül ki:
            
            
               „ea)a rizs vonatkozásában az (EU) 2016/1239 végrehajtási rendelet 19a. cikkében említett mennyiségekről.” 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, 2017.8.17.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  HL L 347., 2013.12.20., 671. o.
               
               
                  
                     (2)
                  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).
               
               
                  
                     (3)
                  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).